Source: http://www.legex.ro/Ordin-386-2020-165295.aspx
Timestamp: 2020-07-12 02:46:38+00:00
Document Index: 38130869

Matched Legal Cases: ['Articolul 1', 'Articolul 2', 'Articolul 3', 'Articolul 1', 'Articolul 2', 'Articolul 3', 'Articolul 4']

Ordinul 386/2020 | Legislatie gratuita
Hotărârea 1056 2002
Decizia 642 2010
Decretul 22 2004
Rectificare 219 2015
Hotărârea 575 1992
Hotărârea 1056 2001
Decretul 420 2009
Hotărârea 67 2008
Hotărârea 1658 2006
Hotărârea 1056 2006
Hotărârea 640 2007
Hotărârea 1517 2008
Ordin 5553 2011
Ordin 74 2010
Hotărârea 1055 2002
Decretul 897 2003
Ordin 3556 2017
Decizia 661 2009
Hotărârea 1055 2001
Hotărârea 233 2007
Ordinul Nr.386 din 16.04.2020
pentru punerea în aplicare a Instrucţiunilor privind procedura de calculare a dobânzii în cazul ajutorului de stat sau de minimis care trebuie rambursat sau recuperat
ACT EMIS DE: Consiliul Concurentei
ACT PUBLICAT ÎN MONITORUL OFICIAL NR. 375 din 11 mai 2020
În baza prevederilor art. 19 alin. (4) lit. d), ale art. 26 alin. (1) şi ale art. 27 alin. (1) din Legea concurenţei nr. 21/1996, republicată, cu modificările şi completările ulterioare, şi ale art. 33 alin. (2) din Ordonanţa de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare, preşedintele Consiliului Concurenţei emite următorul ordin: Articolul 1Se pun în aplicare Instrucţiunile privind procedura de calculare a dobânzii în cazul ajutorului de stat sau de minimis care trebuie rambursat sau recuperat, prevăzute în anexa care face parte integrantă din prezentul ordin. Articolul 2Compartimentele de specialitate din cadrul Consiliului Concurenţei vor urmări punerea în aplicare a prevederilor prezentului ordin. Articolul 3 Prezentul ordin intră în vigoare la data publicării în Monitorul Oficial al României, Partea I. Preşedintele Consiliului Concurenţei, Bogdan Marius Chiriţoiu ANEXĂINSTRUCŢIUNI privind procedura de calculare a dobânzii în cazul ajutorului de stat sau de minimis care trebuie rambursat sau recuperat În temeiul art. 26 alin. (1) din Legea concurenţei nr. 21/1996, republicată, cu modificările şi completările ulterioare, şi al art. 33 alin. (2) din Ordonanţa de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare, Consiliul Concurenţei adoptă prezentele instrucţiuni. Articolul 1Obiectul de reglementare Prezentele instrucţiuni se aplică în cazul recuperării sau rambursării unui ajutor de stat sau de minimis, decise de către Comisia Europeană, furnizorii sau administratorii naţionali sau Consiliul Concurenţei. Articolul 2Obligaţia stabilirii dobânzii în cazul recuperării sau rambursării unui ajutor de stat sau de minimis
(1) Ajutorul de stat sau de minimis care trebuie rambursat sau recuperat include şi dobânda aferentă.
(2) Dobânda este datorată de la data efectuării plăţii de către furnizor a ajutorului de stat sau de minimis până la data recuperării sau a rambursării integrale a acestuia.
(3) Cuantumul dobânzii este calculat pe baza unei rate adecvate, specifică României, stabilită de către Comisia Europeană.
(4) Ratele dobânzii prevăzute la alin. (3), în vigoare şi anterioare, sunt publicate de Comisia Europeană în Jurnalul Oficial al Uniunii Europene şi, cu titlu de informare, pe pagina de internet a Direcţiei generale concurenţă a Comisiei Europene.
(5) Cuantumul dobânzii care trebuie rambursată sau recuperată, ratele dobânzii utilizate, precum şi perioada pentru care s-a calculat dobânda se stabilesc prin act administrativ emis, după caz, de către furnizor, administrator sau organ fiscal competent şi, respectiv, prin decizie a Consiliului Concurenţei. Articolul 3 Metoda de aplicare a ratei dobânzii
(1) Rata dobânzii ce urmează să se aplice este rata publicată de Comisia Europeană, în vigoare la data la care ajutorul care trebuie rambursat sau recuperat a fost pus la dispoziţia beneficiarului pentru prima dată, la care se adaugă 100 de puncte de bază.
(2) Rata dobânzii prevăzută la alin. (1) se aplică pe o bază compusă până la data recuperării sau rambursării ajutorului. Dobânzile acumulate pe parcursul anului precedent produc dobânzi în fiecare an următor.
(3) Rata dobânzii prevăzută la alin. (1) se aplică de-a lungul întregii perioade până la data recuperării sau rambursării. În cazul în care trec mai mult de 12 luni de la data la care ajutorul în cauză a fost pus la dispoziţia beneficiarului pentru prima dată şi până la data recuperării sau rambursării acestuia, rata dobânzii se recalculează la intervale de 12 luni, având ca bază rata în vigoare în momentul recalculării.
(4) Un exemplu de calculare a dobânzii de recuperare este prezentat în anexa care face parte integrantă din prezentele instrucţiuni. Articolul 4 Intrarea în vigoare Prezentele instrucţiuni sunt puse în aplicare prin ordin al preşedintelui Consiliului Concurenţei şi se publică în Monitorul Oficial al României, Partea I. ANEXĂ la instrucţiuni Exemplu de calculare a dobânzii de recuperare Ajutor plătit către beneficiar la data de 1.05.2017: 100 lei În urma obligaţiei de recuperare, beneficiarul a rambursat ajutorul, la data de 10.02.2020, în sumă de 100 lei, la care se adaugă dobânda de recuperare calculată la zi similar exemplului următor: Rata dobânzii, stabilită de Comisia Europeană pentru România, utilizată pentru calculul dobânzii de recuperare, valabilă în intervalul specific:
perioada rata stabilită de CE rata anuală a dobânzii de recuperare aplicabile (%)
de la data de: până la data de:
1.05.2017 31.10.2017 1,10% 2,10%
1.11.2017 30.11.2017 1,28% 2,28%
1.12.2017 31.12.2017 1,55% 2,55%
1.01.2018 31.01.2018 1,89% 2,89%
1.02.2018 30.06.2018 2,21% 3,21%
1.07.2018 31.12.2018 2,68% 3,68%
1.01.2019 31.12.2019 3,56% 4,56%
1.01.2020 29.02.2020 3,21% 4,21%
Calculul cuantumului dobânzii de recuperat:
perioada specifică valoarea principalului pe baza căruia se calculează dobânda de recuperat (lei) rata anuală a dobânzii de recuperare aplicabile (%) nr. de zile dobândă de recuperat (lei)
1.05.2017 31.12.2017 100,00 2,10% 245,00 1,41
1.01.2018 30.04.2018 101,41 2,10% 120,00 0,70
1.05.2018 31.12.2018 101,41 3,21% 245,00 2,19
1.01.2019 30.04.2019 104,29 3,21% 120,00 1,10
1.05.2019 31.12.2019 104,29 4,56% 245,00 3,19
1.01.2020 10.02.2020 108,59 4,56% 41,00 0,55
total dobândă de recuperat 9,14
În urma obligaţiei de recuperare, beneficiarul a rambursat în total suma de 109,14 lei, reprezentând ajutor de stat de recuperat, în valoare de 100 lei, şi dobânda de recuperare aferentă, în valoare de 9,14 lei, calculată pentru perioada 1.05.2017-10.02.2020.
COMENTARII la Ordinul 386/2020
Momentan nu exista niciun comentariu la Ordinul 386 din 2020
Alte acte pe aceeaşi temă cu Ordin 386/2020